
	30.11.2021.
	Reglaments Nr. 1-REGL


Kandavā

[bookmark: _Hlk124163654]
Pulkveža Oskara Kalpaka profesionālās vidusskolas nolikums 

Izdots saskaņā ar
Izglītības likuma 22. panta pirmo daļu un
Profesionālās izglītības likuma
15. panta pirmo daļu

[bookmark: n1][bookmark: n-782918][bookmark: p1][bookmark: p-782919]I. Vispārīgie jautājumi

[bookmark: p2][bookmark: p-782920]1. Pulkveža Oskara Kalpaka profesionālā vidusskola (turpmāk –  Izglītības iestāde) ir valsts dibināta aizsardzības ministra (turpmāk – ministrs) pakļautībā esoša izglītības iestāde, kuras pamatuzdevums ir profesionālās izglītības programmu īstenošana. Ministrs Izglītības iestādes pakļautību īsteno ar Aizsardzības ministrijas (turpmāk – ministrija) starpniecību.
(Izteikts jaunā redakcijā ar POKPV 16.07.2026. noteikumiem Nr. 1-REGL)

[bookmark: p3][bookmark: p-782921]2. Izglītības iestādes darbības tiesiskais pamats ir Izglītības likums, Profesionālās izglītības likums un citi normatīvie akti, kā arī šis nolikums.

[bookmark: p4][bookmark: p-782922]3. Izglītības iestādei ir valsts tiešās pārvaldes iestādes statuss un sava simbolika (karogs, logo).

[bookmark: p5][bookmark: p-782923]4. Izglītības iestādes nosaukums – Pulkveža Oskara Kalpaka profesionālā vidusskola.

[bookmark: p6][bookmark: p-782924]5. Izglītības iestādes juridiskā adrese – Valteru iela 6, Kandava, Tukuma novads, Latvija, LV‑3120.

[bookmark: n2][bookmark: n-782925]6. Izglītības iestādes profesionālās izglītības programmu īstenošanas vietas Izglītības iestāde saskaņo ar ministru kā Izglītības iestādes dibinātāja pārstāvi.

[bookmark: _Hlk124164885]II. Izglītības iestādes darbības mērķis, stratēģiskā specializācija, darbības pamatvirzieni un uzdevumi 
(Nodaļas nosaukums POKPV 03.08.2023. noteikumiem Nr. 3-REGL redakcijā)

[bookmark: p7][bookmark: p-782926][bookmark: p8][bookmark: p-782927]7. Izglītības iestādes darbības mērķis ir veidot izglītības vidi, kā arī organizēt un īstenot mācību un audzināšanas procesu, lai nodrošinātu valsts profesionālās vidējās izglītības standartā un valsts arodizglītības standartā (turpmāk – profesionālās izglītības standarti) noteikto mērķu sasniegšanu.

[bookmark: _Hlk124165513]7.1Izglītības iestādes stratēģiskā specializācija – militārā aizsardzība
(Papildināts ar POKPV 03.08.2023. noteikumiem Nr. 3-REGL)

[bookmark: p9][bookmark: p-782928]8. Izglītības iestādes darbības pamatvirziens ir izglītojoša un audzinoša darbība, īstenojot licencētas un akreditētas profesionālās izglītības programmas.

9. Izglītības iestādes uzdevumi:
9.1. izstrādāt un īstenot normatīvajos aktos noteiktajā kārtībā licencētas un akreditētas profesionālās izglītības programmas, radot labvēlīgus apstākļus izglītojamo intelektuālajai, tikumiskajai un fiziskajai attīstībai un izvēloties izglītības procesam atbilstīgas darba metodes un formas;
9.2. nodrošināt iespēju iegūt darba tirgus prasībām atbilstošu profesionālo izglītību un kvalifikāciju un veicināt profesionālas, sociālas, radošas un darba tirgū konkurētspējīgas personības pilnveidi;
9.3. sekmēt izglītojamā pozitīvas, sociāli aktīvas un atbildīgas attieksmes veidošanos pašam pret sevi, līdzcilvēkiem, apkārtējo vidi, Latvijas valsti un Latvijas pilsoņa pienākumiem;
9.4. radīt motivāciju profesionālajai attīstībai un tālākizglītībai un nodrošināt izglītojamam iespēju sagatavoties izglītības turpināšanai profesionālās augstākās izglītības pakāpē, kā arī izglītībai mūža garumā;
9.5. sadarboties ar izglītojamā vecākiem vai likumiskajiem pārstāvjiem, darba devējiem un nozares pārstāvjiem, lai nodrošinātu profesionālās izglītības programmu apguvi;
9.6. izveidot profesionālās izglītības kvalitātes nodrošināšanas sistēmu;
9.7. izstrādāt un normatīvajos aktos noteiktajā kārtībā īstenot profesionālās pilnveides, tālākizglītības, interešu izglītības un neformālās izglītības programmas, nodrošinot personai iespēju apgūt sistematizētas profesionālās zināšanas, prasmes un kompetences;
9.8. nodrošināt pedagogu profesionālās kompetences pilnveidi, pieredzes apmaiņu un stažēšanos, tai skaitā dalību starptautiskajās apmaiņas programmās;
9.9. organizēt eksāmenus un veikt citas darbības ārpus formālās izglītības sistēmas apgūtās profesionālās kompetences novērtēšanas nodrošināšanai;
9.10. veikt metodisko darbu, izstrādājot un pielāgojot īstenošanai profesionālās izglītības programmu saturu atbilstošo nozaru profesijās, izstrādājot nepieciešamos mācību un metodiskos materiālus izglītojamiem un pedagogiem, kā arī organizējot metodiskos un citus pasākumus;
9.11. racionāli un efektīvi izmantot izglītībai atvēlētos finanšu, materiālos un personāla resursus.

[bookmark: n3][bookmark: n-782929]III. Izglītības iestādē īstenojamās profesionālās izglītības programmas

[bookmark: p10][bookmark: p-782930][bookmark: p11][bookmark: p-782931]10. Izglītības iestāde pēc saskaņošanas ar ministru īsteno licencētas un akreditētas profesionālās vidējās izglītības un profesionālās tālākizglītības programmas, kā arī profesionālās pilnveides programmas, ja Izglītības iestāde akreditēta profesionālās pilnveides programmu īstenošanai, civilās un militārās aizsardzības izglītības tematiskajās jomās.

11. Izglītības iestāde pēc saskaņošanas ar ministru īsteno interešu un pieaugušo neformālās izglītības programmas, kā arī citas izglītības programmas.

[bookmark: n4][bookmark: n-782932]IV. Izglītības procesa organizācija

[bookmark: p12][bookmark: p-782933][bookmark: p13][bookmark: p-782934]12. Izglītības procesa organizāciju Izglītības iestādē nosaka Izglītības likums, Profesionālās izglītības likums, citi normatīvie akti, tai skaitā šis nolikums, Izglītības iestādes darba kārtības noteikumi, iekšējās kārtības noteikumi un citi Izglītības iestādes iekšējie normatīvie akti.

13. Izglītojamo uzņemšana Izglītības iestādē, pārcelšana nākamajā kursā un atskaitīšana no Izglītības iestādes notiek saskaņā ar Izglītības iestādes iekšējos normatīvajos aktos noteikto kārtību, ievērojot Profesionālās izglītības likumā un citos normatīvajos aktos noteiktās prasības.

[bookmark: p14][bookmark: p-782935]14. Izglītības iestāde var noteikt iestājpārbaudījumus izglītojamo uzņemšanai.
(Izteikts jaunā redakcijā ar POKPV 16.07.2026. noteikumiem Nr. 1-REGL)

[bookmark: p15][bookmark: p-782937]15. Minimālo izglītojamo skaitu profesionālās izglītības programmu uzsākšanai nosaka ministrs.

[bookmark: p16][bookmark: p-782938]16. Profesionālās vidējās izglītības obligāto saturu, kā arī izglītojamo mācību sasniegumu vērtēšanas pamatprincipus nosaka valsts profesionālās izglītības standarti. Izglītības iestāde nosaka vienotu un profesionālās izglītības standartiem atbilstošu kārtību, kādā vērtējami izglītojamo mācību sasniegumi.

[bookmark: p17][bookmark: p-782939]17. Licencētu un akreditētu profesionālās izglītības programmu īstenošana notiek saskaņā ar izglītības programmā iekļautajiem mācību plāniem un mācību procesa grafikiem, kurus apstiprina Izglītības iestādes direktors un kuri tiek saskaņoti normatīvajos aktos noteiktajā kārtībā. Izglītības iestādes izglītības programmu īstenošanas mācību plāni un mācību procesa grafiki nosaka mācību saturu un apjomu.

[bookmark: p18][bookmark: p-782940]18. Licencētu un akreditētu profesionālās izglītības programmu īstenošana ietver teorētiskās mācības, praktiskās mācības un praksi, kā arī darba vidē balstītas mācības.

[bookmark: p19][bookmark: p-782941]19. Profesionālās izglītības ieguves ilgumu un mācību slodzi nosaka Profesionālās izglītības likums.

[bookmark: p20][bookmark: p-782942]20. Licencētas un akreditētas profesionālās izglītības programmas var tikt īstenotas grupu un individuālajās nodarbībās, izmantojot klātienes izglītības ieguves formas (tai skaitā attālinātas mācības). Mācību darba organizācijas pamatforma ir mācību stunda, tās ilgums – 40 minūtes.

[bookmark: p21][bookmark: p-782943]21. Mācību slodzes sadalījumu nedēļas dienās attiecīgajā mācību gadā un semestrī nosaka stundu sarakstā, un to apstiprina Izglītības iestādes direktors. Izmaiņas stundu sarakstā apstiprina Izglītības iestādes direktors. Stundu sarakstu sagatavo vienam semestrim, un izmaiņas stundu sarakstā veic atbilstoši nepieciešamībai.

[bookmark: p22][bookmark: p-782944]22. Izglītības iestādes direktors un katra mācību priekšmeta pedagogs ir atbildīgs par izglītības programmu īstenošanas mācību plānu izpildi, un tā ir obligāta arī visiem izglītojamiem.

[bookmark: p23][bookmark: p-782945]23. Izglītības iestādes struktūru un mācību materiāltehnisko bāzi veido, ievērojot licencētu un akreditētu profesionālās izglītības programmu saturu un īstenošanas specifiku.

[bookmark: p24][bookmark: p-782946]24. Mācību prakses un kvalifikācijas prakses norisi Izglītības iestāde organizē normatīvajos aktos noteiktajā kārtībā atbilstoši attiecīgās profesionālās izglītības programmas specifikai.

[bookmark: p25][bookmark: p-782947]25. Izglītības iestāde ir tiesīga piedalīties starptautiskos projektos un normatīvajos aktos noteiktajā kārtībā organizēt izglītojamo praksi ārvalstīs.

[bookmark: p26][bookmark: p-782948]26. Izglītības iestāde atbilstoši savas darbības un izglītības programmu īstenošanas mērķiem un uzdevumiem ir tiesīga sadarboties ar citām izglītības iestādēm un organizācijām, tai skaitā organizējot izglītojamo un pedagogu profesionālās pieredzes apmaiņas braucienus un uzaicinot citu izglītības iestāžu pedagogus un speciālistus atsevišķu nodarbību vadīšanai Izglītības iestādē.

[bookmark: p27][bookmark: p-782949]27. Pēc licencētas un akreditētas profesionālās izglītības programmas apguves izglītojamie saņem normatīvajos aktos noteiktus valsts atzītus profesionālās izglītības dokumentus, profesionālo kvalifikāciju apliecinošus dokumentus vai akreditētas profesionālās izglītības programmas daļas apguvi apliecinošus dokumentus atbilstoši normatīvajos aktos noteiktajiem kritērijiem un kārtībai.

[bookmark: n5][bookmark: n-782950]V. Izglītības iestādes pārvalde, pašpārvalde un padomdevēja institūcija

[bookmark: p28][bookmark: p-782951]28. Izglītības iestādi vada Izglītības iestādes direktors. Izglītības iestādes direktoru normatīvajos aktos noteiktajā kārtībā amatā ieceļ un no amata atbrīvo ministrs. Izglītības iestādes direktors var būt militārpersona vai arī civilpersona, ja direktora vietnieks, kurš koordinē izglītības programmas militāro sadaļu, ir militārpersona. Izglītības iestādes direktora vietnieku skaitu pēc saskaņošanas ar ministru nosaka Izglītības iestādes direktors.
(Izteikts jaunā redakcijā ar POKPV 16.07.2026. noteikumiem Nr. 1-REGL)

[bookmark: p29][bookmark: p-782952]29. Par Izglītības iestādes direktoru ir tiesīga strādāt persona, kuras izglītība un profesionālā kvalifikācija atbilst normatīvajos aktos noteiktajām prasībām.

[bookmark: p30][bookmark: p-782953]30. (Svītrots ar POKPV 03.08.2023. noteikumiem Nr. 3-REGL)

[bookmark: p31][bookmark: p-782954]31. Izglītības iestādes direktoram ir pienākums nodrošināt Izglītības iestādes padomes izveidošanu un darbību. Izglītības iestādes padomes sastāvā atbilstoši Izglītības likumam un Izglītības iestādes padomes reglamentam iekļauj Izglītības iestādes pedagogu, izglītojamo un viņu vecāku (personu, kas īsteno aizgādību) deleģētus pārstāvjus, kā arī var iekļaut Izglītības iestādes direktoru. Izglītības iestādes padomes vadītāju ievēlē Izglītības iestādes padomes sēdē. Izglītības iestādes padomi ne retāk kā reizi pusgadā sasauc padomes vadītājs. Izglītības iestādes padomes sēdes norisi protokolē.
(Izteikts jaunā redakcijā ar POKPV 16.07.2026. noteikumiem Nr. 1-REGL)

[bookmark: p32][bookmark: p-782955]32. Izglītības iestādes padomes kompetenci nosaka Izglītības likums un tā darbojas saskaņā ar Izglītības iestādes padomes reglamentu. Izglītības iestādes padomes reglaments nosaka Izglītības iestādes padomes funkcijas, uzdevumus, tiesības, sastāvu, darba organizāciju un citus jautājumus. Izglītības iestādes padomes reglamentu izdod Izglītības likumā noteiktajā kārtībā.
(Izteikts jaunā redakcijā ar POKPV 16.07.2026. noteikumiem Nr. 1-REGL)

[bookmark: p33][bookmark: p-782956]33. Izglītības iestādes pedagoģiskā padome (turpmāk – pedagoģiskā padome) risina ar Izglītības iestādes mācību un audzināšanas darbu saistītus jautājumus. Pedagoģiskā padome darbojas saskaņā ar tās reglamentu. Pedagoģisko padomi vada Izglītības iestādes direktors, un tās sastāvā ir visi Izglītības iestādē strādājošie pedagogi un instruktori. Pedagoģisko padomi sasauc ne retāk kā reizi semestrī. Pedagoģiskās padomes sēdes norisi protokolē.
(Izteikts jaunā redakcijā ar POKPV 16.07.2026. noteikumiem Nr. 1-REGL)

[bookmark: p34][bookmark: p-782957]34. Lai risinātu jautājumus, kas saistīti ar izglītojamo interesēm Izglītības iestādē, un līdzdarbotos Izglītības iestādes darba organizēšanā un mācību procesa pilnveidē, izglītojamie pēc savas iniciatīvas ir tiesīgi izveidot izglītojamo pašpārvaldi, kas ir koleģiāla izglītojamo institūcija un kuras sastāvā ir visu Izglītības iestādē esošo kursu visu specialitāšu pārstāvji. Izglītojamo pašpārvaldi sasauc ne retāk kā reizi mēnesī.
[bookmark: p35][bookmark: p-782958]
	35. Izglītojamo pašpārvaldes darbību reglamentē normatīvais akts, ko pēc saskaņošanas ar Izglītības iestādes direktoru izdod izglītojamo pašpārvalde. Izglītības iestādes direktors un pedagogi atbalsta izglītojamo pašpārvaldes darbību.

[bookmark: p36][bookmark: p-782959]36. Izglītības iestādes padomes, pedagoģiskās padomes un izglītojamo pašpārvaldes lēmumiem ir ieteikuma raksturs.

[bookmark: p37][bookmark: p-782960]37. Izglītības programmu izstrādei, īstenošanai un noteikto prasību kvalitātes nodrošināšanai pedagogi var tikt apvienoti nodaļās un metodiskajās komisijās. Nodaļas un metodiskās komisijas darbojas saskaņā ar reglamentu un Izglītības iestādes iekšējiem normatīvajiem aktiem, un to darbu koordinē Izglītības iestādes direktors, Izglītības iestādes direktora vietnieki un izglītības metodiķi.
[bookmark: n6][bookmark: n-782961]
VI. Pedagogu, citu darbinieku un izglītojamo tiesības un pienākumi

[bookmark: p38][bookmark: p-782962]38. Izglītības iestādes personālu veido darbinieki un karavīri, kas uz laiku pārvietoti valsts aizsardzības interesēs. Karavīru var iecelt pedagoga amatā, ja viņam ir normatīvajiem aktiem atbilstoša izglītība un profesionālā kvalifikācija un ja uz viņu nav attiecināmi normatīvajos aktos noteiktie ierobežojumi strādāt par pedagogu.

[bookmark: p39][bookmark: p-782963]39. Izglītības iestādes direktora tiesības, pienākumi un atbildība ir noteikta Izglītības likumā, Profesionālās izglītības likumā, Bērnu tiesību aizsardzības likumā, Darba likumā un citos normatīvajos aktos, kā arī darba līgumā un amata aprakstā. Izglītības iestādes direktors bez īpaša pilnvarojuma pārstāv Izglītības iestādi.

[bookmark: p40][bookmark: p-782964]40. Izglītības iestādes direktora vietniekus, Izglītības iestādes pedagogus un citus darbiniekus darbā pieņem un no darba atbrīvo Izglītības iestādes direktors normatīvajos aktos noteiktajā kārtībā. Izglītības iestādes direktors ir tiesīgs deleģēt pedagogiem un citiem Izglītības iestādes darbiniekiem konkrētus uzdevumus.

[bookmark: p41][bookmark: p-782966]41. Izglītības iestādes pedagogu tiesības, pienākumi un atbildība ir noteikta Izglītības likumā, Profesionālās izglītības likumā, Bērnu tiesību aizsardzības likumā, Darba likumā un citos normatīvajos aktos. Pedagoga tiesības, pienākumus un atbildību konkrētajā amatā nosaka arī Izglītības iestādes iekšējie normatīvie akti, darba līgums un amata apraksts.

[bookmark: p42][bookmark: p-782967]42. Citu Izglītības iestādes darbinieku tiesības, pienākumi un atbildība ir noteikta Darba likumā, Bērnu tiesību aizsardzības likumā un citos normatīvajos aktos, kā arī Izglītības iestādes iekšējos normatīvajos aktos, darba līgumā un amata aprakstā.
[bookmark: p43][bookmark: p-782968]43. Izglītojamo tiesības, pienākumi un atbildība ir noteikta Izglītības likumā, Bērnu tiesību aizsardzības likumā, citos normatīvajos aktos un Izglītības iestādes iekšējos normatīvajos aktos. Izglītojamie saņem stipendiju normatīvajos aktos noteiktajā kārtībā.
[bookmark: n7][bookmark: n-782990]
VII. Izglītības iestādes iekšējo kārtību reglamentējošo dokumentu izdošanas kārtība

[bookmark: p44][bookmark: p-782991]44. Izglītības iestāde saskaņā ar Izglītības likumu un citiem normatīvajiem aktiem, tai skaitā šo nolikumu, patstāvīgi izstrādā Izglītības iestādes iekšējos normatīvos aktus un citus tiesību aktus.

[bookmark: p45][bookmark: p-782992]45. Izglītības iestādes iekšējos normatīvos aktus un citus tiesību aktus izdod Izglītības iestādes direktors. Izglītības iestādes iekšējos normatīvos aktus pirms izdošanas saskaņo ar ministriju, ja likumā vai ministrijas normatīvajā aktā nav noteikts, ka ministrijas saskaņojums nav nepieciešams.

[bookmark: n8][bookmark: n-782969]VIII. Izglītības iestādes saimnieciskā darbība

[bookmark: p46][bookmark: p-782970]46. Izglītības iestāde ir patstāvīga finanšu, saimnieciskajā un citā darbībā saskaņā ar Izglītības likumu, Profesionālās izglītības likumu un citiem normatīvajiem aktiem, tai skaitā šo nolikumu.

[bookmark: p47][bookmark: p-782971]47. Izglītības iestādes direktors normatīvajos aktos noteiktajā kārtībā ir tiesīgs slēgt līgumus ar juridiskām un fiziskām personām par dažādu Izglītības iestādei nepieciešamo darbu veikšanu un citiem pakalpojumiem (piemēram, ēdināšanas, dienesta viesnīcas, telpu nomas pakalpojumiem), ja tas netraucē licencētu un akreditētu profesionālās izglītības programmu un citu šī reglamenta 11. punktā minēto izglītības programmu īstenošanu.
(Izteikts jaunā redakcijā ar POKPV 16.07.2026. noteikumiem Nr. 1-REGL)

[bookmark: p48][bookmark: p-782972]48. Izglītības iestāde papildus tās pamatuzdevumiem var sniegt maksas pakalpojumus saskaņā ar maksas pakalpojumu cenrādi. Maksas pakalpojumu cenrādis ir publiski pieejams Izglītības iestādes tīmekļvietnē.

[bookmark: n9][bookmark: n-782973]IX. Izglītības iestādes finansēšanas avoti un kārtība

[bookmark: p49][bookmark: p-782974]49. Izglītības iestādi finansē ministrijai piešķirto valsts budžeta līdzekļu ietvaros. Izglītības iestādes finansēšanas avotus un kārtību nosaka Izglītības likums, Profesionālās izglītības likums un citi normatīvie akti.
[bookmark: p50][bookmark: p-782975](Papildināts ar POKPV 16.07.2026. noteikumiem Nr. 1-REGL)

50. Izglītības iestāde normatīvajos aktos noteiktajā kārtībā var saņemt papildu finanšu līdzekļus:
50.1. ziedojumu un dāvinājumu veidā;
50.2. sniedzot maksas pakalpojumus atbilstoši normatīvajiem aktiem;
50.3. piesaistot Eiropas Savienības fondu finanšu līdzekļus un citus finanšu instrumentus.

[bookmark: p51][bookmark: p-782976]51. Papildu finanšu līdzekļus ieskaita attiecīgajā Izglītības iestādes budžeta kontā un izmanto:
51.1. Izglītības iestādes attīstībai;
51.2. mācību līdzekļu un Izglītības iestādes aprīkojuma iegādei;
51.3. pedagogu prēmijām un naudas balvām;
51.4. ar maksas pakalpojumu sniegšanu saistīto izdevumu segšanai.
[bookmark: p52][bookmark: p-782977]
52. Papildu finanšu līdzekļu izmantošanas kārtību nosaka Izglītības iestādes direktors pēc saskaņošanas ar ministriju.


[bookmark: n10][bookmark: n-782978]X. Izglītības iestādes reorganizācijas un likvidācijas kārtība

[bookmark: p53][bookmark: p-782979]53. Lēmumu par Izglītības iestādes reorganizāciju vai likvidāciju pieņem Aizsardzības ministrs.

[bookmark: p54][bookmark: p-782980]54. Izglītības iestādes reorganizācija un likvidācija notiek saskaņā ar Valsts pārvaldes iekārtas likumā, Izglītības likumā un Profesionālās izglītības likumā noteikto kārtību.

[bookmark: n11][bookmark: n-782995]XI. Izglītības iestādes nolikuma un tā grozījumu pieņemšanas kārtība

[bookmark: p55][bookmark: p-782999]55. Izglītības iestādes nolikumu un tajā nepieciešamos grozījumus izstrādā Izglītības iestāde sadarbībā ar ministriju.
[bookmark: p56][bookmark: p-783000]
56. Izglītības iestādes nolikumu un tā grozījumus apstiprina ministrs.

[bookmark: n12][bookmark: n-782981]XII. Citi nosacījumi

[bookmark: p57][bookmark: p-782982]57. Izglītības iestādes darbības tiesiskumu nodrošina tās direktors. Izglītības iestādes direktora izdotos administratīvos aktus vai faktisko rīcību privātpersona var apstrīdēt, iesniedzot attiecīgu iesniegumu ministram. Ministrs lēmumu var pārsūdzēt tiesā.

[bookmark: p58][bookmark: p-782983][bookmark: p59][bookmark: p-782984]58. Izglītības iestāde nodrošina dokumentu un arhīvu pārvaldību saskaņā ar normatīvajos aktos noteikto kārtību.

59. Izglītības iestāde normatīvajos aktos noteiktajā kārtībā sagatavo un iesniedz oficiālās statistikas pārskatu, statistikas pārskatus, kas noteikti ar ministrijas rīkojumiem, un pašnovērtējuma ziņojumu, kā arī ievada un aktualizē informāciju Valsts izglītības informācijas sistēmā.

[bookmark: p60][bookmark: p-782985]60. Izglītības iestāde normatīvajos aktos noteiktajā kārtībā komplektē bibliotēkas fondu, veic tā uzskaiti, izmanto un saglabā to, nodrošina piekļuvi bibliotēkas krājumiem, kā arī informācijas un karjeras attīstības atbalsta pakalpojumiem.

[bookmark: p61][bookmark: p-782986]61. Izglītības iestāde normatīvajos aktos noteiktajā kārtībā nodrošina izglītojamo profilaktisko veselības aprūpi un pirmās palīdzības pieejamību  Izglītības iestādē.

[bookmark: p62][bookmark: p-782987]62. Izglītības iestāde veic nepieciešamās darbības fizisko personu pamattiesību aizsardzībai, tai skaitā veic fizisko personu datu apstrādi saskaņā ar Fizisko personu datu apstrādes likumu.

[bookmark: p63][bookmark: p-782988]63. Izglītības iestāde nodrošina izglītojamo drošību Izglītības iestādē un tās organizētajos pasākumos atbilstoši normatīvajos aktos noteiktajām prasībām, tai skaitā attiecībā uz:
63.1. higiēnas noteikumu ievērošanu;
63.2. civilās aizsardzības, ugunsdrošības, elektrodrošības un darba aizsardzības noteikumu ievērošanu.



Direktors, 
pulkvežleitnants 	Intars Kušners

